Martino Alfieri

Martino Alfieri (født 10. november 1590 i Milano i Hertugdømmet Milano, død 30. mars 1641 i Napoli i Kongedømmet Napoli) var en italiensk katolsk prelat som var nuntius under trettiårskrigen og blant annet involvert i et pavelig initiativ om en fredskonferanse, og erkebiskop av Cosenza.

Liv og virke

Bakgrunn
Martino Alfieri studerte i hjembyen Milano hos jesuittene. Han fullførte sine studier som doktor utroque iure fra universitetet i Padova, flyttet til Roma.

Prest
I Roma ble han presteviet 15. april 1623. I 1627 ble han tilknyttet Basilikaen Santa Maria Maggiore, og hans ekklesiale karriere fortsatte med utnevnelse til referendar ved tribunalene stryrt av  Den apostoliske signatur for rettferd og nåde (noe som førte til at han ble prelat og til at han fikk praktisere for romerske domstoler), medlem av Reverenda Fabrica Sancti Petri, og konsultor for Det hellige officium.

Etter dette ble han i 1931 sendt til Malta som apostolisk visitator og inkvisitor.

Pavelig nuntius, biskop
Fordi paven aktet å sendte ham som sin representant til keiseren, ble utnevnt til biskop; pavens valg falt på bispedømmet Isola i kongedømmet Napoli og utnevnte ham dit den  21. august 1634. Han ble bispeviet i Santa Maria Maggiore den 10. september samme år, av kardinal Giulio Roma.  Alfieri var også administrator av det apostoliske nuntiatur til Flandern inntil utnevnelsen av Richard Paul Stravius.

Den 20. september 1634 ble han sendt som nuntius i Kurfyrstedømmet Köln i Tyskland. Som nuntius residerte han til å begynne med i Liège under konflikten mellom denne by og kurfyrste-erkebiskopen av Köln, Ferdinand av Bayern.I 1636 planla paven en fredskonferanse for å få avsluttet det som i ettertid er blitt kjent som Trettiårskrigen. Av denne grunn utnevnte han kardinal Marzio Ginetti til ekstraordinær nuntius (Legatus a latere) i Köln. Erkebiskop Martino Alfieri flyttet likeså til Köln. Men  fredskonferanseinitiativet ble ikke vellykket, hovedsakelig grunnet Frankrikes tilbakeholdenhet, behovet for å sikre passersedler for de tyske protestantiske fyrster, og en utbredt avvisning av en pavelig initiert megling. 

Den 11. april 1639 ble biskop Alfieri utnevnt til erkebiskop av Cosenza. Han ble løst fra embedet som nuntius til Tyskland, men forble i Köln inntil hans etterfølger Fabio Chigi (den senere pave Aleksander VII) ankom i september 1639. Så dro han til Roma og ventet der på sitt pallium helt til 8. september 1640. Så flyttet han videre sørover på den italienske halvøy til sitt erkebispedømme.

Han døde av tæring den 30. mars 1641 i Napoli.

Episkopalgenealogi
Hans episkopalgenealogi er:
 Erkebiskop Filippo Archinto (1500-1558)
 Pave Pius IV (1499-1565) *bispeviet 1546
 Kardinal Giovanni Antonio Serbelloni (1519-1591) *1557
 Kardinal Carlo Borromeo (1538-1584) *1563
 Kardinal Ottavio Paravicini (1552-1611) *1584
 Kardinal Giambattista Leni (1573-1627) *1608
 Kardinal Giulio Roma (1584-1652) *1621
 Biskop Martino Alfieri (1590-1641) *1634

Referanser

Italienske katolske biskoper
Pavelige nuntier
Ambassadører til Köln
Ambassadører til Flandern
Linjen Archinto (ekstinkt)